पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। हिंदू पंचांग के हिसाब से आज अंतिम सावा है। अंतिम सावे में रात्रि लग्न में आठ रेखा में शादियों की धूम मचेगी। फिर एक माह के लिए मांगलिक कार्यों पर विराम लग जाएगा। 9 जून को गुरु अस्त हो जाएंगे। इससे पहले 6 जून से इसका वृद्धत्व दोष शुरू हो जाएगा।
पं.बंशीधर जयपुर पंचांग निर्माता पंडित दामोदर प्रसाद शर्मा के अनुसार 2 जुलाई को गुरु उदय होंगे। इस कारण एक महीने तक विवाह आदि मांगलिक कार्य नहीं किए जा सकेंगे। जुलाई में लग्न के लिए 5 दिन सर्वश्रेष्ठ मुहूर्त आएंगे। इसके बाद फिर से मांगलिक कार्यों पर चार माह के लिए विराम लग जाएगा। गुरु का वृष राशि से मिथुन राशि में प्रवेश हो गया तथा 9 जून की दोपहर बाद 2.15 बजे गुरु के पश्चिम दिशा में अस्त होते ही शुभ कार्य वर्जित होंगे।
गुरु 2 जुलाई को उदय होगा। उदय होने के बाल्यावस्था के बाद ही मांगलिक कार्य शुरू हो सकेंगे। फिर 11 जुलाई से मांगलिक शुरू होंगे। जुलाई माह में लगातार पांच दिन सावे रहेंगे। इनमें 11,12, 13 व 14 जुलाई को दस रेखा का सावा रहेगा। फिर 15 जुलाई को 8 रेखा का सावा रहेगा। 19 जुलाई को देवशयनी एकादशी रहेगी। इस दिन अबूझ मुहूर्त के बाद चार माह के लिए मांगलिक कार्यों पर विराम लग जाएगा। फिर 13 नवंबर को देव उठनी एकादशी से मांगलिक कार्य शुरू होंगे। 18 नवंबर से विवाह लग्न के शुभ मुहूर्त शुरू होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn